महानगर में दो साल पहले इन रिक्शेवालों की जिंदगी पर एक फोटो प्रदर्शनी ने सबका ध्यान इस पेशे की ओर खींचा। उस प्रदर्शनी के लिए तस्वीरें खींचने वाले एक छायाकार राजेश गुप्ता के मुताबिक, रिक्शेवालों से बातचीत करने पर मुझे महसूस हुआ कि उनकी आंखों में कोई सपना नहीं है। वे अपने बनाए घेरे में जीने के लिए विवश हैं और चाह कर उससे बाहर नहीं निकल सकते। एक अन्य छायाकार कौंतेय सिन्हा कहते हैं ‘रिक्शा खींचने वाले कोलकाता की पहचान हैं। सरकार को इनके लिए वैकल्पिक रोजगार का इंतजाम करना चाहिए’।